CELEX: 31982R2479
Language: el
Date: 1982-09-13 00:00:00
Title: Κανονισμός (EOK) αριθ. 2479/82 τής Επιτροπής τής 13ης Σεπτεμβρίου 1982 περί τροποποιήσεως τού κανονισμού (EOK) αριθ. 262/79 περί πωλήσεως σέ μειωμένη τιμή τού βουτύρου πού προορίζεται γιά τήν παρασκευή προϊόντων ζαχαροπλαστικής, παγωτών καί άλλων τροφίμων

Avis juridique important

|

31982R2479

Κανονισμός (EOK) αριθ. 2479/82 τής Επιτροπής τής 13ης Σεπτεμβρίου 1982 περί τροποποιήσεως τού κανονισμού (EOK) αριθ. 262/79 περί πωλήσεως σέ μειωμένη τιμή τού βουτύρου πού προορίζεται γιά τήν παρασκευή προϊόντων ζαχαροπλαστικής, παγωτών καί άλλων τροφίμων  

Επίσημη Εφημερίδα αριθ. L 264 της 14/09/1982 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2479/82 ΤΗΣ ΕΠΙΤΡΟΠΗΣ  της 13ης Σεπτεμβρίου 1982  περί τροποποιήσεως του κανονισμού (ΕΟΚ) αριθ. 262/79 περί πωλήσεως σε μειωμένη τιμή του βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 6 παράγραφος 7,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 2714/72 (4), και ιδίως το άρθρο 7α,  Εκτιμώντας:  ότι ο κανονισμός (ΕΟΚ) αριθ. 262/79 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 605/81 (6), προβλέπει στο άρθρο 4 τα προϊόντα τα οποία μπορούν να παρασκευάζονται βάσει βουτύρου με μειωμένη τιμή· ότι, λόγω των τεχνικών παρασκευής παγωτών, πρέπει να διευρυνθεί αυτός ο πίνακας των προϊόντων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 4 σημείο 2 υπό β του κανονισμού (ΕΟΚ) αριθ. 262/79 αντικαθίσταται από το ακόλουθο κείμενο:  «β) Παρασκευάσματα εκτός του γιαουρτιού εις κόνιν, για την παρασκευή παγωτών που υπάγονται στη διάκριση 18.06 Δ ή στην κλάση 21.07 του Κοινού Δασμολογίου, η περιεκτικότης των οποίων κατά βάρος σε λιπαρή ύλη προερχομένη από το γάλα, υπολογιζόμενη επί ξηράς ύλης, είναι κατώτερη ή ίση του 33 %, που περιέχουν μία ή περισσότερες αρωματικές ουσίες καθώς και γαλακτοποιητές ή σταθεροποιητές και είναι κατάλληλα για κατανάλωση χωρίς καμία άλλη κατεργασία παρά μόνο με την προσθήκη ύδατος, τις απαραίτητες μηχανικές εργασίες και την κατάψυξη.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Σεπτεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 169 της 18. 7. 1968, σ. 1.  (4) ΕΕ αριθ. L 291 της 28. 12. 1972, σ. 15.  (5) ΕΕ αριθ. L 41 της 16. 2. 1979, σ. 1.  (6) ΕΕ αριθ. L 61 της 7. 3. 1981, σ. 18.